சுயம்வரம் (1999 திரைப்படம்)

சுயம்வரம் (Suyamvaram), 1999 ஆம் ஆண்டு வெளிவந்த இந்தியத் தமிழ்த் திரைப்படமாகும். பல திரைப்பட இயக்குநர்கள் சேர்ந்தியக்கிய இத்திரைப்படம் பல திரைப்பட நடிகர்களின் நடிப்பிலும் வெளிவந்து கின்னஸ் உலக சாதனைப்புத்தகத்தில் இடம்பெற்ற திரைப்படமாக விளங்குகின்றது. ஒலிப்பதிவு நான்கு இசையமைப்பாளர்களால் மேற்கொள்ளப்பட்டு ஐந்து பாடல்கள் இடம் பெற்றுள்ளன.

நடிகர்கள்

விஜயகுமார் - குசேலன்
மஞ்சுளா விஜயகுமார் - சுசீலா
சத்யராஜ் - அருணாச்சலம்
பிரபு - ஆவுடையப்பன்
அப்பாஸ் - இந்திரன்
ரோஜா - ஈஸ்வரி
கஸ்தூரி - உமா
ரம்பா - ஊர்வசி
சுவலக்ஷ்மி - எழிலரசி
பிரீத்தா விஜயகுமார் - ஹேமா
மகேஸ்வரி - ஐஸ்வர்யா
நெப்போலியன் - கிருஷ்ணா
பார்த்திபன் - அழகப்பன்
குஷ்பு - நரிக்குறவப் பெண்
ஐஸ்வர்யா - சாவித்ரி
ஹீரா - இந்திரனுடைய தோழி
பாண்டியராஜன் - பல்லவன்
வினீத் - கௌதம்
லிவிங்ஸ்டன் - கந்தன்
பிரபு தேவா - கண்ணா
கார்த்திக் - இராம் குமார்
அர்ஜுன் - சஞ்சய் (மாவட்ட ஆட்சியர்) 
பாக்யராஜ் - ஞானபித்தன்
ஊர்வசி - அறிவொளி மங்கை
ஜனகராஜ் - மாத்ருபூதம்
செந்தில் - பஞ்சபூதம்
மன்சூர் அலி கான் - கபிலன்
விசித்ரா - விசித்ரா

 இசைத்தட்டு 
{| 
இந்தத் திரைப்படத்தின் இசைத்தொகுப்பில் நான்கு இசையமைப்பாளர்கள் அமைத்த ஐந்து பாடல்கள் இடம்பெறுகின்றன. "சிவ சிவ சங்கரா" பாடலுக்கான பிரபு தேவா-ரோஜா நடனம் (வித்யாசாகர் இசையமைத்து, இலக்கியனின் வரிகளுடன், பிரபு தேவா முதன் முறையாகப் பாடியது) படத்தின் சிறப்பம்சங்களில் ஒன்றாகும்.

 பாடல் பெயர்  பாடலாசிரியர் இசையமைப்பாளர்  பாடியவர்கள் "கானாங்கோழிக்கு"  பொன்னியின் செல்வன்  தேவா  அனுராதா ஸ்ரீராம், சபேசன் "காத்திருந்தாளே ராஜகுமாரி"  மு. மேத்தா  எஸ். ஏ. ராஜ்குமார்  சுஜாதா மோகன் "மார்கழி மாசத்து" பழனி பாரதி  எஸ். ஏ. ராஜ்குமார்  எஸ். பி. பாலசுப்ரமணியம்,     மனோ, பி. உன்னிகிருஷ்ணன், ஸ்வர்ணலதா, சுஜாதா மோகன் "செக்கச் சிவந்தவளே" பழனி பாரதிசிற்பிஹரிஹரன், சுஜாதா மோகன்  "சிவ சிவ சிவ சங்கரா"  இலக்கியன்  வித்தியாசாகர்  பிரபுதேவா

துணுக்குகள்

23 மணித்தியாலம் 58 நிமிடங்களில் படமாக்கப்பட்ட இத்திரைப்படம் கின்னஸ் உலக சாதனைப்புத்தகத்தில் இடப்பெற்றிருப்பது குறிப்பிடத்தக்கது.

இப்படத்தை 24 மணி நேரத்தில் உருவாக்குவதற்கு ஏற்ப, ஒட்டுமொத்தத் திரைக்கதையையும் சரியான முறையில் வடிவமைத்த பெருமை இயக்குனர் சிராஜையே சேரும்.

சில புள்ளிவிவரங்கள்!

1999ஆம் ஆண்டு, ஏப்ரல் 5ஆம் தேதியன்று வடபழனி ஏவிஎம் ஸ்டூடியொவில் உள்ள ஆறாவது தளத்தில் காலை ஏழு மணியளவில் இப்படத்தின் படப்பிடிப்பு தொடங்கியது. அடுத்த நாள் காலை 6.58 மணியளவில் படப்பிடிப்பு நிறைவுற்றது.

14 இயக்குனர்கள், 19 ஒளிப்பதிவாளர்கள், 4 படத்தொகுப்பாளர்கள், 4 இசையமைப்பாளர்கள், 19 இணை இயக்குனர்கள், 45 உதவி இயக்குனர்கள், 36 உதவி ஒளிப்பதிவாளர்கள் இதில் பணியாற்றினர்.

கலை இயக்குனர் ஜிகே இப்படத்திற்காக 21 இடங்களில் அமைக்கப்பட்டிருந்த செட்களை வடிவமைத்திருந்தார்.

படக்குழுவினர் எவ்வாறு பணியாற்றுகின்றனர் என்பதைக் கண்காணிக்க, கின்னஸ் சாதனைப் புத்தகம் மற்றும் லிம்கா சாதனைப் புத்தக நிறுவனங்களைச் சார்ந்தவர்கள் இப்படப்பிடிப்பில் பங்கேற்றனர். படக்குழு செல்லும் இடங்களுக்கு எல்லாம் அவர்களும் பயணித்தனர்.

இயக்குனர்கள் ஒவ்வொருவரும் குறிப்பிட்ட நாயகர், நாயகி, இதர கலைஞர்களைக் கொண்டு காட்சிகளைப் படமாக்கும் வகையில் 11 பகுதிகளாகத் திரைக்கதை வசனம் பிரிக்கப்பட்டு ஒப்படைக்கப்பட்டது. இது தவிர பாடல் காட்சிகள், சண்டைக்காட்சிகள் வேறு படத்தில் உண்டு.

அதிலும் பிரபுதேவா, ரோஜா ஆடும் ‘சிவ சிவ சங்கரா’ பாடல் மொத்தத்தையும் மிகச்சில ஷாட்களில் படமெடுத்ததாக, ஒரு பேட்டியில் சொல்லியிருந்தார் ஒளிப்பதிவாளர் எம். வி. பன்னீர்செல்வம்.

இது போக ‘மார்கழி மாசத்து’ பாடலில் இப்படத்தில் நடித்த நாயகர்கள், நாயகிகளில் பெரும்பாலானோர் ஆடியிருப்பார்கள்.

எஸ். ஏ. ராஜ்குமார், சிற்பி, வித்யாசாகர், தேவா இசையமைத்த பாடல்களுக்கு மு. மேத்தா, பழனிபாரதி பொன்னியின் செல்வன், இலக்கியன் ஆகியோர் பாடல் வரிகள் இயற்றினர். இப்படத்தைத் தயாரித்த கிரிதாரிலால் நாக்பால் இதன் கதையை எழுதியிருந்தார்.

 மேற்கோள்கள் 

வெளி இணைப்புகள்
சர்வதேச திரைப்பட தரவுத் தளத்தில்

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கின்னஸ் சாதனைத் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
பகுப்பு:மன்சூர் அலி கான் நடித்த திரைப்படங்கள்